CELEX: 32017R1325
Language: da
Date: 2017-07-17 00:00:00
Title: Rådets forordning (EU) 2017/1325 af 17. juli 2017 om ændring af forordning (EU) 2016/44 om restriktive foranstaltninger på baggrund af situationen i Libyen

18.7.2017   
            
            
               DA
            
            
               Den Europæiske Unions Tidende
            
            
               L 185/16
            
         RÅDETS FORORDNING (EU) 2017/1325
   af 17. juli 2017
   om ændring af forordning (EU) 2016/44 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (1),
   under henvisning til Rådets forordning (EU) 2016/44 af 18. januar 2016 om restriktive foranstaltninger på baggrund af situationen i Libyen og om ophævelse af forordning (EU) nr. 204/2011 (2), og
   ud fra følgende betragtninger:
   
               (1)
            
            
               Den 6. februar 2017 noterede Rådet sig, at smugling af migranter og menneskehandel bidrager til at destabilisere den politiske og sikkerhedsmæssige situation i Libyen.
            
         
               (2)
            
            
               Den 17. juli 2017 vedtog Rådet afgørelse (FUSP) 2017/1338 (3), hvori der pålægges restriktioner for eksport til Libyen af visse varer, der kan anvendes til smugling af migranter og menneskehandel.
            
         
               (3)
            
            
               Det er nødvendigt at indføre forskrifter på EU-plan for at gennemføre foranstaltningerne, navnlig for at sikre, at de økonomiske aktører i alle medlemsstater anvender dem på samme måde.
            
         
               (4)
            
            
               Forordning (EU) 2016/44 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) 2016/44 foretages følgende ændringer:
   
               1)
            
            
               Følgende artikel indsættes:
               »Artikel 2a
               1.   Der kræves forhåndstilladelse til:
               
                           a)
                        
                        
                           direkte eller indirekte salg, levering, overførsel eller eksport af de varer, der er fastsat i bilag VII, uanset om varerne har oprindelse i Unionen, til personer, enheder eller organer i Libyen eller til brug i Libyen
                        
                     
                           b)
                        
                        
                           ydelse af teknisk bistand eller mæglervirksomhed i forbindelse med varer, der er fastsat i bilag VII, eller i forbindelse med levering, fremstilling, vedligeholdelse og brug af sådanne varer direkte eller indirekte til personer, enheder eller organer i Libyen eller til brug i Libyen
                        
                     
                           c)
                        
                        
                           ydelse af finansiering eller finansiel bistand i tilknytning til varer, der er fastsat i bilag VII, herunder navnlig gavebistand, lån og eksportkreditforsikring i forbindelse med salg, levering, overførsel eller eksport af sådanne produkter, eller ydelse af dertil knyttet teknisk bistand eller mæglervirksomhed direkte eller indirekte til personer, enheder eller organer i Libyen eller til brug i Libyen.
                        
                     2.   Bilag VII skal omfatte produkter, der kan anvendes til smugling af migranter og menneskehandel.
               3.   Stk. 1 finder ikke anvendelse på medlemsstaternes myndigheders direkte eller indirekte salg, levering, overførsel eller eksport af varer, der er fastsat i bilag VII, samt ydelse af teknisk bistand, mæglervirksomhed, finansiering eller finansiel bistand i forbindelse med disse varer til den libyske regering eller dennes agenturer.
               4.   Den pågældende kompetente myndighed må ikke give tilladelse, jf. stk. 1, hvis der er rimelig grund til at antage, at varerne vil blive anvendt til smugling af migranter og menneskehandel.
               5.   Hvis en kompetent myndighed som anført i bilag IV afslår at udstede tilladelse eller annullerer, suspenderer, i væsentlig grad ændrer eller tilbagekalder en tilladelse i overensstemmelse med denne artikel, underretter den berørte medlemsstat de øvrige medlemsstater og Kommissionen herom og forsyner dem med de relevante oplysninger.«
            
         
               2)
            
            
               I artikel 20 indsættes følgende litra:
               
                           »c)
                        
                        
                           at ændre bilag VII for at justere eller tilpasse listen over omfattede varer, som kan anvendes til smugling af migranter og menneskehandel, eller ajourføre nomenklaturkoderne fra den kombinerede nomenklatur som fastsat i bilag I til forordning (EØF) nr. 2658/87.«
                        
                     
         Artikel 2
   Teksten i bilaget til denne forordning indsættes som bilag VII til forordning (EU) 2016/44.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juli 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 206 af 1.8.2015, s. 34.
   
      (2)  EUT L 12 af 19.1.2016, s. 1.
   
      (3)  Rådets afgørelse (FUSP) 2017/1338 af 17. juli 2017 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen (se side 49 i denne EUT).
   
      BILAG
      »
            BILAG VII
            
               Produkter, der kan anvendes til smugling af migranter og menneskehandel, jf. artikel 2a
            
            FORKLARENDE NOTE
            Nomenklaturkoderne er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif og er fastsat i nævnte forordnings bilag I, som er gyldige på tidspunktet for offentliggørelsen af nærværende forordning og finder tilsvarende anvendelse som ændret ved senere lovgivning.
            
                         
                     
                     
                        KN-kode
                     
                     
                        Beskrivelse
                     
                  
                         
                     
                     
                        8407 21 
                     
                     
                        Påhængsmotorer til fremdrift af skibe og både (med gnisttænding)
                     
                  
                        ex
                     
                     
                        8408 10 
                     
                     
                        Påhængsmotorer til fremdrift af skibe og både (med kompressionstænding)
                     
                  
                        ex
                     
                     
                        8501 31 
                     
                     
                        Elektriske påhængsmotorer til fremdrift af skibe og både, med effekt 750 W og derunder
                     
                  
                        ex
                     
                     
                        8501 32 
                     
                     
                        Elektriske påhængsmotorer til fremdrift af skibe og både, med effekt over 750 W, men ikke over 75 kW
                     
                  
                        ex
                     
                     
                        8903 10 
                     
                     
                        Oppustelige skibe og både til lystsejlads og sport
                     
                  
                        ex
                     
                     
                        8903 99 
                     
                     
                        Både med påhængsmotor
                     
                  «